आकाशवाणी दिल्ली मे कैजु्अल समाचारवाचक-सह-अनुवादक केर रूप मे कार्य करबाक मोन हुअए,तं 1 मार्च तक आवेदन करू। रिक्ति हिंदी,संस्कृत,उर्दू समेत कतेको भाषा मे छैक। आकाशवाणी सं एहि रूप मे जुड़ब फायदेमंद एहि मायने मे छैक जे अन्यत्र फुलटाइम काज करितो एहि ठाम काज कए ठीक-ठाक पाइ कमा सकैत छी। प्रतिष्ठा आ अनुभव हासिल हएत से अलग। परीक्षा तीन चरण मे होइत छैकःलिखित,स्वर-परीक्षण आ साक्षात्कार। लिखित परीक्षा पूर्णतः करेंट अफेयर्स आधारित होइत छैक। लिखित परीक्षा मे अंग्रेजी सं हिंदी अनुवाद अंश महत्वपूर्ण होइत छैक। ध्यान रहए जे ई विज्ञापन एफएम रेडियो के लेल नहि छैक।
 विज्ञापन आ फार्म प्रारूप देखबा लेल क्लिक करू।
 मैट्रिक परीक्षार्थी हेल्पलाइन नं.
 इग्नू के छात्रक लेल खुशखबरी। इग्नू के फेस-टू-फेस अर्थात् फुलटाइम कार्यक्रम कें छात्र आब रियायती रेल पास के पात्र हएता। एहि तरहें,इग्नू दूरस्थ शिक्षा प्रदान करएवला देशक पहिल संस्थान बनि गेल अछि जकर छात्रक लेल रियायती पास जारी करबाक प्रावधान कएल गेल छैक। मुदा ई सुविधा मात्र फेस-टू-फेस कार्यक्रम केर एक्कीस पाठ्यक्रमक छात्र कें भेटतनि। इग्नू कें वीसी वी. एन. राजशेखरन पिल्लै ई घोषणा करैत कहलनि जे फेस-टू-फेस कार्यक्रमक छात्रक लेल ई सुविधा तत्काल प्रभाव सं लागू भ गेल अछि। श्री पिल्लै आशा व्यक्त कएलनि जे आस्ते-आस्ते ई सुविधा इग्नू केर सभ पाठ्यक्रमक छात्र कें देल जएतैक।
 योजनांतर्गत,छात्रलोकनिकें पास मे 50 प्रतिशत केर छूट भेटतनि। विश्वविद्यालय दिल्ली परिवहन निगम केर संग सेहो गप क रहल अछि ताकि इग्नू छात्र कें बसो मे रियायती पास भेट सकए।
 योजनांतर्गत,छात्रलोकनिकें पास मे 50 प्रतिशत केर छूट भेटतनि। विश्वविद्यालय दिल्ली परिवहन निगम केर संग सेहो गप क रहल अछि ताकि इग्नू छात्र कें बसो मे रियायती पास भेट सकए।
 23 फरवरी सं निर्धारित इंटरमीडिएट प्रायोगिक परीक्षा केर तिथि बढ़ा देल गेल अछि। प्रायोगिक परीक्षा आब होली के बाद 3 मार्च सं हएत आ 14 मार्च धरि चलत। व्यावसायिक पाठ्यक्रमक प्रायोगिक परीक्षा सेहो एकर संगहि लेल जाएत। छात्रलोकनि कें इंटर केर प्रायोगिक परीक्षाक प्रवेश-पत्र मंगल सं ब्रैस्पति तक भेटतनि। बिहार विद्यालय परीक्षा समिति के अध्यक्ष प्रो. एकेपी यादव काल्हि इहो कहलनि जे इंटरमीडिएट केर प्रायोगिक परीक्षाक एहन केंद्र सभ जतए मैट्रिक करे परीक्षा सेहो निर्धारित छैक,ओहि ठाम मैट्रिक परीक्षा समाप्त भेलाक एक घंटा बाद यानी एक बजे सं इंटर केर प्रायोगिक परीक्षा लेल जाएत। मंगलवार कए मगध, सारण, कोसी आर पूर्णिया प्रमंडल कें स्कूल-कालेज मे प्रवेश-पत्र बांटल जाएत। बुधकए तिरहुत, दरभंगा आर भागलपुर प्रमंडल मे। पटना आर मुंगेर प्रमंडल कें स्कूल-कालेज में वितरण ब्रैस्पति कए हएत। मैट्रिक परीक्षा केर एडमिट कार्ड छात्रलोकनि कें 2 मार्च सं भेटतनि।
 पटना विश्र्व विद्यालय के बी. एन. कालेज सभागार मे, काल्हि मैत्रायन रिसर्च रिव्यू के तत्वावधान मे, शोधरत छात्र सम्मेलन आयोजित भेल। उद्घाटन कएलनि बिहार विधान परिषद के उप-सभापति वीरेन्द्र कुमार चौधरी। एहि अवसर पर मैत्रायन रिसर्च रिव्यू पत्रिका केर लोकार्पण कएल गेल। प्रधान संपादक रंजन कुमार घोषणा कएलनि जे ओ प्रतिवर्ष तीन शोधार्थी कें दस-दस हजार रुपय्याक छात्रवृत्ति देताह।
 नई दुनिया,दिल्ली संस्करण मे आज प्रकाशित खबरि केर अनुसार,उत्तरप्रदेश में डाक्टर सभहक कमी देखैत,राज्य सरकार अढाई हजार डाक्टर केर नियुक्ति करबाक निश्चय कएलक अछि। इहो निर्णय लेल गेल जे विशेषज्ञ डाक्टर सभ कें आब प्राथमिक स्वास्थ्य केंद्र पर पोस्टिंग नहि कएल जएतनि । प्रदेश कें स्वास्थ्य मंत्री अनंत कुमार मिश्रा प्रांतीय चिकित्सा सेवा संघ (पीएमएस) के ६७म वार्षिक अधिवेशन में ई घोषणा कएलनि । ओ स्वैच्छिक सेवानिवृत्ति लेनिहार डाक्टरलोकनि सं अपील कएलनि जे सेवा संबंधी कोनहु समस्याक लेल सीधे हुनके सं अथवा प्रमुख स्वास्थ्यसचिवसं भेंट कए समस्याक समाधान निकालि सकैत छथि।
 आजुक दैनिक जागरण,पटना संस्करण मे प्रकाशित खबरि केर अनुसार,पटना जिला में पुस्तकालयाध्यक्ष के करीब 150 पदक लेल 3753 अभ्यर्थी आवेदन कएलनि अछि जनिकर काउंसिलिंग 8 मार्च सं शुरू हएत। सभसं पहिने जिला परिषदक अभ्यर्थी लेल काउंसिलिंग हएत। ज्ञातव्य जे एहि पद पर बहाली अढाई साल सं रुकल छैक। जिला शिक्षा अधिकारी किरण कुमारी कें मोताबिक, काउंसिलिंग कें बाद रोस्टर बाधित कएने बिना, चयनित अभ्यर्थी केर नियोजन कएल जाएत। जनिकर प्रमाण-पत्रक सत्यापन भ गेल छन्हि, सएह सभ विद्यालय में योगदान क सकताह आर ओही तिथि सं वेतन भुगतान कएल जएतन्हि। अन्य अभ्यर्थी लोकनि सं शपथ-पत्र लेल जाएत जे हुनकर प्रमाण-पत्र सही छन्हि। प्रमाण-पत्र फर्जी प्रमाणित भेला पर कानूनी कार्रवाई कएल जाएत।
 प्रस्तुतकर्ता कुमार राधारमण पर Monday, February 22, 2010 No comments:
Subscribe to: Posts (Atom)